เสนอเลื่อนเลือกตั้งเท่ากับเสนอยกเลิกการเลือกตั้ง
ข้อเสนอให้ เลื่อนเลือกตั้ง (ไม่ว่าจะด้วยความปรารถนาดีจริงๆ หรือไม่ก็ตาม) ออกไปตอนนี้ แท้จริงแล้วเท่ากับ การเสนอให้ ยกเลิกการเลือกตั้ง ครั้งนี้ออกไปก่อนนั่นเอง (มองเห็นแต่ผีอันธพาล กปปส. และเครือข่าย แต่มองไม่เห็นเจตจำนงค์และความอึดอัดคับข้องใจของมหาชนส่วนใหญ่ของประเทศที่ต้องการใช้สิทธิเลือกตั้ง) ส่วนการเลื่อนการเลือกตั้งจะเปิดให้สังคมไทยหาทางยุติความรุนแรงและ/หรือนำไปสู่การปฏิรูปได้ในทางกลับกัน ผมอยากเสนอให้เราลองจินตนาการใหม่ถึง ความเป็นไปได้ ที่การเดินหน้าสู่การเลือกตั้งในวันที่ 2 ก.พ. นี้ จะนำไปสู่แสงสว่างที่ปลายอุโมงค์การเลือกตั้ง 2 ก.พ. ไม่ใช่เพียงแค่การยึดติดอยู่กับความถูกต้องทางรัฐธรรมนูญหากปวงชนชาวไทยพร้อมใจกันออกมาใช้สิทธิเลือกตั้ง (ไม่ว่าจะกาช่องไหน จะเลือกพรรคใด หรือไม่ลงคะแนนให้ใครเลย) ในสัดส่วนที่มากพอ เช่น เกินกึ่งหนึ่งของผู้มีสิทธิ (ในเขตที่สามารถจัดการเลือกตั้งได้) ในวันที่ 2 ก.พ. นี้นั่นหมายความว่า มวลมหาประชาชนตัวจริงได้ก้าวออกมาแสดงประชามติแล้วว่า เราต้องการให้สังคมไทยขัดแย้งกันและหาทางออกในระบบการเมืองปกติ แต่ไม่อนุญาตให้อันธพาล กปปส. และอำนาจนอกระบบทั้งหลาย มายกเลิกสิทธิขั้นพื้นฐานของเรา แล้วใช้วิธีการนอกระบบ/ไม่เป็นประชาธิปไตยใดๆ มาจัดการบ้านเมืองแทนเรามติมหาชนผ่านการเลือกตั้งในวันที่ 2 ก.พ. นี้ จะเป็นพลังทางการเมืองที่สำคัญมากในสถานการณ์ที่สังคมไทยกำลังยืนอยู่บนขอบเหวที่สุ่มเสี่ยงจะเกิดสงครามกลางเมืองหรือการนองเลือดครั้งใหญ่ แม้ว่าหลังวันที่ 2 ก.พ. จะยังไม่สามารถเปิดสภาได้โดยง่ายดายก็ตาม แต่มติมหาชนในจำนวนที่มากพอ จะเป็นพลังขับดันและกำกับให้ความขัดแย้งสามารถยุติลงได้โดยไม่นองเลือด และเดินหน้าสู่การเปลี่ยนแปลงบนฐานประชาธิปไตยมีคำถามว่า มัน คุ้ม ไหมที่จะลองเลือนเลือกตั้งออกไปเพื่อเลี่ยงความรุนแรง แต่ผมอยากเตอบว่า มัน คุ้ม ครับที่จะเดินหน้าสู่การเลือกตั้งในวันที่ 2 ก.พ. นี้ แล้วฝากอนาคตไว้กับมติมหาชนในวันนั้น2 กุมภา เดินหน้าเลือกตั้งร่วมเป็นเจ้าของการปฏิรูปสันติ เสมอภาค ประชาธิปไตย
ข้อเสนอให้ เลื่อนเลือกตั้ง (ไม่ว่าจะด้วยความปรารถนาดีจริงๆ หรือไม่ก็ตาม) ออกไปตอนนี้ แท้จริงแล้วเท่ากับ การเสนอให้ ยกเลิกการเลือกตั้ง ครั้งนี้ออกไปก่อนนั่นเอง ข้อเสนอให้ เลื่อนเลือกตั้ง /
ชัยธวัช ตุลาฑล,ประชาธิปไตย,เลือกตั้ง